
 ประกาศองค์การบริหารส่วนตำบลเกาะขันธ์
เรื่อง นโยบายเกี่ยวกับความโปร่งใสและตรวจสอบได้
.....................................................................................................


เพื่อให้เป็นไปตามรัฐธรรมนูญแห่งราชอาณาจักรไทย พ.ศ. ๒๕๕๐ พระราชบัญญัติข้อมูลข่าวสาร พ.ศ. ๒๕๕๐ รวมทั้งให้สอดคล้องกับแผนการบริหารราชการแผ่นดิน พ.ศ. ๒๕๕๑-๒๕๕๗ นโยบายที่ ๘ นโยบายการบริหารจัดการที่ดี ที่กำหนดให้เสริมสร้างมาตรฐานด้านคุณธรรมจริยธรรม ให้แก่ข้าราชการและเจ้าหน้าที่ของรัฐและพัฒนาความโปร่งใสในการปฏิบัติงานของหน่วยงานภาครัฐ พร้อมทั้งป้องกันและปราบปรามการทุจริตและพฤติมิชอบและพฤติมิชอบของข้าราชการและเจ้าหน้าที่ของรัฐอย่างจริงจังเพื่อให้ภาคราชการเป็นที่เชื่อถือไว้วางใจแก่ประชาชน 
องค์การบริหารส่วนตำบลเกาะขันธ์ จึงขอประกาศนโยบายเกี่ยวกับความโปร่งใสตรวจสอบได้ 
เพื่อเป็นมาตรฐานและแนวทางปฏิบัติ รวมทั้งเป็นค่านิยมร่วมสำหรับองค์กรและบุคคลทุกคนที่พึงยึดเป็นแนวทางปฏิบัติควบคู่กับ กฎ ระเบียบ ข้อบังคับอื่นๆ ดังนี้
๑.มีการเผยแพร่ข้อมูลแผนงาน/โครงการและงบประมาณที่ได้รับอนุมัติจัดสรรให้ประชาชนได้
ทราบโดยทั่วไป
๒.เร่งรัด ติดตามผลการดำเนินงานโครงการ/กิจกรรมที่ได้รับอนุมัติจัดสรรให้เป็นไปตามแผน
ดำเนินงานที่ขออนุมัติอย่างเคร่งครัด โดยรายงานผลให้ผู้บังคับบัญชาทราบ และเผยแพร่ให้หน่วยงานที่
เกี่ยวข้องทราบด้วย
๓.มุ่งเน้นเสริมสร้างสมรรถนะของบุคลกรในองค์การบริหารส่วนตำบลเกาะขันธ์ให้ปฏิบัติงาน
อย่างมีประสิทธิภาพ โดยเน้นการจัดเวทีการแลกเปลี่ยนเรียนรู้การสร้างความสามัคคีและสร้างความสัมพันธ์อันดีภายในองค์กร
๔.มุ่งเน้นให้บริการด้านความโปร่งใส มีมาตรฐาน และคำนึงถึงสิทธิของข้าราชการและบุคลการ
อย่างเป็นธรรมและเสมอภาค
๕.เปิดเผยข้อมูลที่เกี่ยวข้องกับการดำเนินงานที่มีผลกระทบต่อประชาชน ให้ผู้มีส่วนได้เสียหรือ
สาธารณชนทราบ


๖.สงเสริมการมีส่วนร่วม โดยเปิดโอกาสให้ประชาชนเข้ามามีบทบาทในการตัดสินใจดำเนินงานและมีส่วนร่วมในการควบคุมการปฏิบัติงาน ผ่านกระบวนการตรวจสอบ และเรียกร้องในกรณีที่เกิดความสงสัยในกระบวนการดำเนินงานของภาครัฐ

จึงประกาศมาเพื่อทราบโดยทั่วกัน 


  
        ประกาศ ณ  วันที่ ๑๗ เดือนกุมภาพันธ์ พ.ศ.๒๕๕๘   






    (นายอุดม  ไชยภักดี)

                                  
                                                      นายกองค์การบริหารส่วนตำบลเกาะขันธ์
